हां, बिल्कुल. आदित्यनाथ के विरोध को इससे जोड़ना चाहूंगी. हमें कैंपस में नई परंपरा शुरू करनी है. हम लोग एक नई संस्कृति की शुरुआत कर रहे हैं. इलाहाबाद आईएएस और पीसीएस बनाने के लिए जाना जाता था. वह सब खत्म हो गया. यहां के छात्र अंग्रेजी से मात खाते हैं. इसके लिए हम कुछ संस्थाओं के साथ मिलकर कार्यशालाएं चलाने वाले हैं. इलाहाबाद विश्वविद्यालय केंद्रीय संस्था है लेकिन यहां प्लेसमेंट एजेंसियां नहीं आतीं. हमने उसके लिए भी विवि से कहा है कि प्लेसमेंट एजेंसियां बुलाई जाएं. अराजकता इलाहाबाद विश्वविद्यालय में बहुत बुरी तरह हावी है. इसे खत्म करने के लिए हमारे पास कोई जादू की छड़ी नहीं है, लेकिन इसका मॉडल है. वह है रचनात्मकता का मॉडल. हम ऐसी रचनात्मक चीजों को आगे बढ़ाएंगे कि अराजकता अपने आप खत्म हो जाए.